અમેરિકામાં પોતાની જિંદગીમાં કોઈ પણ નવી વાત બને કે વિજયને પહેલો વિચાર આવે કે ફોન કરીને ભાઈ અને બાને ક્યારે જણાવે. અને આમ કરવાથી વિજયને પોતાની વધતી જતી ઉંમરનો ખ્યાલ આવતો નહોતો. એક વાર વિજય ભારતમાં ભાઈ અને બાની સાથે ઘેર હતો અને અચાનક ઊલટી થઈ અને તાવ આવ્યો, તો ૭૫ વર્ષનાં બા વિજયનું માથું દાબી આપવા બેઠાં. ‘બા બીજા કરશે, તમે શું કામ આ ઉંમરે હેરાન થાવ છો?’ વિજયે કહ્યું હતું, ‘બીજા તારી બા છે કે હું?’ બાએ હસતાં હસતાં જવાબ દીધો હતો.